text: Kvæstet mand fik tilkaldt hjælp
  30 juli 2012 kl. 08.53
  En forbipasserende blev ved 22-tiden stoppet af en 29-årig mand, der var kørt galt i sin bil på Flensborgvej ved Aabenraa. Mandens tilstand var i nat kritisk, men til formiddag meldes han i bedring.
  - Vi kender ikke omstændighederne ved ulykken, siger vicepolitiinspektør Knud Reinholdt til TV SYD. Og der går nok nogle dage endnu, før vi kan afhøre ham.
  Politiet ved f.eks. ikke, hvornår ulykken er sket. Den 29-årig havde en stor flænge i hovedet og havde mistet meget blod, da han fik stoppet en forbipasserende. Det skete kl. 22.15.
  Manden var selv kravlet ud af bilvraget. Han var alene i bilen, da han mistede herredømmet over den.
  